Nikolai Anissimov

**Nikolai Anissimov**, ka **Nikolay Anisimov**, ka **Nikolai Anisimov**, (udmurdi ja vene keeles Николай Владимирович Анисимов; sündinud 23. detsembril 1989 Kijassovo rajoonis Udmurtias) on udmurdi päritolu folklorist, udmurdi rahvakultuuri uurija ning udmurdi estraadilaulja. 

## Haridus ja teadustöö
Anissimov on lõpetanud Iževskis Udmurdi Riikliku Ülikooli udmurdi filoloogia erialal 2012. aastal ja kaitses folkloristika diplomitöö. Magistrikraadiga võrdsustatud õpingud võimaldasid tal alustada õpinguid Tartu Ülikooli eesti ja võrdleva rahvaluule osakonna doktorantuuris. Ta kaitses doktorikraadi 2017. aastal väitekirjaga "Maailmadevaheline dialoog udmurtide kommunikatiivse käitumise maatriksis" (vene keeles «"Диалог миров" в матрице коммуникативного поведения удмуртов»). Väitekiri puudutab seni vähe uuritud surmakombestikku ja selle usundilist poolt – kommunikatsiooni surnute maailmaga. Anissimovi töö põhineb kümne aasta vältel tehtud välitööde materjalidel. Ta on teinud intensiivselt välitöid ja avaldanud selle põhjal artikleid ning esinenud tulemustega konverentsidel ja kongressidel.
 
Eestis on Anissimov tutvustanud udmurdi kultuuri laiemale publikule mõeldud üritustel loengutega, viinud läbi kursusi udmurdi mängudest, laulu- ja tantsukultuuri ning kulinaaria kohta, ta on korraldanud udmurdi rituaale, õpetanud udmurdi keelt ja kultuuri Tartu ülikoolis.
 
Alates aastast 2017 uurib ta kaamataguste udmurtide tänapäevast usupraktikat.

Teine suund tema teadustegevuses on seotud udmurdi laulukultuuri uurimisega, mille raames on ta koostöös udmurdi etnomusikoloogidega avaldanud kaks kogumikku: kahe küla lauluvara "Tigyrmeni viisid" ning "Lõuna-udmurtide laulud" (Песни южных удмуртов; elektrooniline variant 2015, paberkandjal 2018). 

Alates 2017. juunist töötab ta erakorralise nooremteadurina Eesti Kirjandusmuuseumi folkloristika osakonnas. Tema peamised uurimisalad on udmurdi laulukultuuri ja kaamataguste udmurtide tänapäeva usupraktika uurimine.

## Lauljatee
Anissimov on üles kasvanud laululembeses keskkonnas ja ta on lapsest saadik laulnud rahvalaulu.

Noorukina, saavutas ta mitmel laulukonkursil kõrgeid kohti. Teiste loomingu interpreteerimise järel hakkas ta ise laule kirjutama ja esitama. Tema repertuaaris võib välja tuua järgmised suunad:  
*Tatari keelest tõlgitud laulud: elades Tatarstani piiri ääres on ta lapsest saadik tuttav tatari laulukultuuriga, millest mõned on ta loomingut inspireerinud. Üks neist tõi talle laiema tuntuse; 
*Rahvalaulutöötlused, näiteks "takmakid" ehk lõunaudmurdi tšastuškalaadsed nelikvärsilised humoristlikud laulud;
*Omalooming, milles temaatika hõlmab näiteks oma küla ja kodukanti, laulurõõmu, sõprust ja armastust; laulusõnad mõnikord kirjutatud koostöös udmurdi luuletajatega.  
Anissimovi laule iseloomustab rikkalik meloodia. Paljud laulud on folkloriseerunud, neid tuntakse ja lauldakse.

Anissimovi avastas Baškiiriast pärit udmurdi laulja Aljona Timerhanova, kellega koos on ta on välja andnud CD "Elu ajad" (udmurdi keeles: *Улон дауръёс*) (2016). 
Anissimov esineb regulaarselt koos teiste lauljatega udmurtidele, igas vanuses publikule.

2014. aastal algatas ta koos Toivo Sõmeri ja Maria Korepanovaga (Tallinna Muusikaakadeemia doktorandi ja bessermani laulu spetsialistiga) etnoprojekti AR-GOD. Trio esitab peamiselt udmurdi rahvalaule, mis sageli nende enda kogutud. AR-GOD on esinenud festivalidel Eestis ja välismaal. Esimese CD andsid nad välja 2017. aastal ja olid 2017. aastal nomineeritud muusikapreemiale Etnokulp.
 
Ka lauljana on Anissimov panustanud udmurdi kultuuri tutvustamisse Eestis: ta on esinenud nii üksinda kui koos teiste udmurtidega. Alates 2012. on ta Tartu linna udmurdi rahvalaulu ansambli Jumšan Gur liige, millega on tutvustanud udmurdi laulukultuuri paljudes Eestimaa paikades Ta on osalenud Hõimupäevade ja käinud laule tutvustamas Eestimaa linnades, Setomaal, samuti Lätis Riias nii üksi kui ka teiste udmurdi lauljatega. Kahel korral (2012 ja 2015) on ta ka osalenud Kuzebaj Gerdile pühendatud programmis koos erinevate udmurdi lauljatega.

## Publikatsioonid
*2017 "Face à la mort: la communication avec l’au-delà chez les Oudmourtes, dans le contexte des représentations d’avant-mort", *Études finnoougriennes* n°48, Paris: ADEFO-L’Harmattan, 167–189 http://journals.openedition.org/efo/7224
*2017 ""Диалог миров" в матрице коммуникативного поведения удмуртов", Dissertationes folkloristicae Tartuensis, Tartu ülikool 2017, 396 lk.http://dspace.ut.ee/handle/10062/58074
*2016 "Алама/урод ин(ь)ты "плохое место" в этнокультурном ландшафте удмуртов: коммуникативный аспект", *Ежегодник финно-угорских исследований*, Том 10. Выпуск 3. – Ижевск: Издательский центр «Удмуртский университет», 43–55 finno-ugry.ru/files/1303172918.pdf
*2015 (koos Pchelovodova I.V.), *Песни южных удмуртов.* Ижевск-Тарту, 2015. – Вып. 4. – 374 с.: ил. (*Удмуртский фольклор*). http://udnii.ru/elektronnaya-biblioteka/izdaniya-instituta/show/pesni-yuzhnyh-udmurtov
*2015 (koos Okuneva T.V.; Pchelovodova I.V.), "Необрядовый музыкально-песенный фольклор киясовских удмуртов: особенности локальной традиции", Научный журнал *Вестник Удмуртского университета*, 5, 156−163. ru.vestnik.udsu.ru/files/originsl_articles/vuu_15_055_25.pdf 
*2015 "Акустические способы коммуникации с миром мертвых в традиционной культуре удмуртов", *Пермистика 15: Диалекты и история пермских языков во взаимодействии с другими языками: Сборник статей,* УИИЯЛ УрО РАН, Удм. гос. ун-т. – Ижевск: Издательский центр «Удмуртский университет», 27–34.
*2015 "Коммуникативное поведение удмуртов в контексте околосмертных представлений", *Электр. публикация*: http://elibrary.udsu.ru/xmlui/handle/123456789/14068
*2014 "Кладбище в традиционной картине мира удмуртов", Роль интеллигенции в просвещении удмуртского народа: Всероссийская научно-практическая конференция с международным участием "Роль интеллигенции в просвещении удмуртского народа", Можга, 12-13.09.2014. Можга-Ижевск: УИИЯЛ УрО РАН, 1−6.
*2014 "Коммуникация с миром мертвых в обычае взаимопомощи в традиционной культуре удмуртов", *Ежегодник финно-угорских исследований, 2: Международный полевой этнографический симпозиум «ВЕМЕ: обычай взаимопомощи в культурах народов Урало-Поволжья*, Ижевск, 16-18.05.2014. Ижевск: "Удмуртский университет", 11−17. finno-ugry.ru/files/1303162226.pdf "
*2013 "Песенно-музыкальная традиция в похоронно-поминальных обрядах южных удмуртов (на примере киясовских удмуртов"), *Локальна та регiональна специфiка традицiйноi культури: "Локальна та регiональна специфiка традицiйноi культури*, г. Одесса, Украина, Одесса: Вид-во КП ОМД, 27−38. fs.onu.edu.ua/clients/client11/web11/pdf/Od-et-chit/OECH_2013.pdf 
*2011 (koos Veršinina E.B.; Ptšelovodova I.V.), *Тӥгырмен гуръёс : Удмурт Элькунысь Кияса ёросысь тӥгырмен удмуртъёслэн кырӟанъёссы*; [отв. ред. И. М. Нуриева] М-во культуры, печати и информации Удмурт. Республики, Респ. Дом нар. творчества – Дом молодежи, УИИЯЛ УрО РАН Ижевск. https://vk.com/doc49870359_236455330?hash=3310b5fa130bf0e6a7&dl=504a15f9984209c4a0

## Diskograafia
*Koos Aljona Timerhanovaga *Улон дауръёс*, 2016.
* *The ethno-projekt AR-GOD. Songs of Udmurts, Bessermans and Estonians*, Helikodu stuudio, Tartu; 2016. 
https://fennougria.ee/etnoprojekt-ar-god-album-ar-god-2016/

## Viited

## Välislingid
*